# Ministeri d'Afers Exteriors, Unió Europea i Cooperació d'Espanya

El Ministeri d'Afers Exteriors, Unió Europea i Cooperació d'Espanya és un dels departaments ministerials en els quals s'organitza l'Administració General de l'Estat, el titular del qual és el ministre o la ministra d'Afers Exteriors, Unió Europea i Cooperació.
Els seus orígens es remunten al 1714, quan el rei Felip V d'Espanya va crear la Primera Secretaria d'Estat. A partir de 1883 va rebre el nom de Ministeri d'Estat, fins que el 1938 es va convertir en el Ministeri d'Afers Exteriors. A partir de 2004, es va denominar Ministeri d'Afers Exteriors i Cooperació fins que el 2018 es crea l'actual departament per part del president del Govern d'Espanya, Pedro Sánchez Pérez-Castejón.
Des del 12 de juliol de 2021, l'actual titular del Ministeri és el diplomàtic i jurista José Manuel Albares.

## Funcions

De conformitat amb les directrius del Govern d'Espanya i en aplicació del principi d'unitat d'acció a l'exterior, correspon al Ministeri d'Afers Exteriors, Unió Europea i Cooperació:
* Dirigir la política exterior d'Espanya
* Dirigir les relacions d'Espanya amb la Unió Europea
* Dirigir la cooperació internacional al desenvolupament

## Estructura

El ministeri s'organitza en els següents òrgans superiors:
* Secretaria d'Estat d'Afers Exteriors
* Secretaria d'Estat per a la Unió Europea
* Secretaria d'Estat de VInternacional i per a Iberoamèrica i el Carib

## Llista de ministres

| Legislatura | Inici | Finalització | Nom | Partit |
| Const. (1977-1979) I (1979-1982) | 7 de juliol de 1976 | 8 de setembre de 1980 | Marcelino Oreja Aguirre | UCD |
| I (1979-1982) | 8 de setembre de 1980 | 2 de desembre de 1982 | José Pedro Pérez-Llorca | UCD |
| II (1982-1986) | 2 de desembre de 1982 | 4 de juliol de 1985 | Fernando Morán López | PSOE |
| II (1982-1986) III (1986-1989) IV (1989-1993) | 4 de juliol de 1985 | 23 de juny de 1992 | Francisco Fernández Ordóñez | PSOE |
| IV (1989-1993) V (1993-1996) | 23 de juny de 1992 | 18 de desembre de 1995 | Javier Solana Madariaga | PSOE |
| V (1992-1996) | 18 de desembre de 1995 | 5 de maig de 1996 | Carlos Westendorp Cabeza | PSOE |
| VI (1996-2000) | 5 de maig de 1996 | 27 d'abril de 2000 | Abel Matutes Juan | PP |
| VII (2000-2004) | 27 d'abril de 2000 | 9 de juliol de 2003 | Josep Piqué i Camps | PP |
| VII (2000-2004) | 9 de juliol de 2003 | 17 d'abril de 2004 | Ana Palacio Vallelersundi | PP |
| VIII (2004-2008) IX (2008-2011) | 18 d'abril de 2004 | 21 d'octubre de 2010 | Miguel Ángel Moratinos Cuyaubé | PSOE |
| IX (2008-2011) | 21 d'octubre de 2010 | 22 de desembre de 2011 | Trinidad Jiménez García-Herrera | PSOE |
| X (2011-2016) XI (2016) | 22 de desembre de 2011 | 4 de novembre de 2016 | José Manuel García-Margallo Marfil | PP |
| XII (Des de 2016) | 4 de novembre de 2016 | 7 de juny de 2018 | Alfonso María Dastis Quecedo | PP |
| XII (Des de 2016) | 7 de juny de 2018 | 21 de maig de 2019 | Josep Borrell i Fontelles | PSOE |
| XIII (2019-2019) | 21 de maig de 2019 | 30 de novembre de 2019 | Josep Borrell i Fontelles (en funcions) | PSOE |
| XIV (2020-2021) | 13 de gener de 2020 | | María Aránzazu González Laya | PSOE |
| | 12 de juliol de 2021 | | José Manuel Albares | PSOE |

## Antecedents

* 1714: Primera Secretaria d'Estat.
* 1883: Ministeri d'Estat.
* 1938: Ministeri d'Afers Exteriors.
* 2004: Ministeri d'Afers Exteriors i de Cooperació.
* 2018: Ministeri d'Afers Exteriors, Unió Europea i Cooperació.

## Vegeu també

* Govern d'Espanya
* Administració General de l'Estat

## Referències

* 1 2 3 «Real Decreto 355/2018, de 6 de junio, por el que se reestructuran los departamentos ministeriales» (en castellà). Butlletí Oficial de l'Estat, núm. 138, 07-06-2018, pàg. 58.722-58.727.
* ↑ «José Manuel Albares, el 'sherpa' de Sánchez, será el nuevo ministro de Asuntos Exteriores» (en castellà), 10-07-2021. [Consulta: 16 octubre 2023].